[{"text_idx": "#000004", "text": "Hoffai FareShare Cymru ddiolch yn fawr iawn i\u2019n partneriaid anhygoel yn Puffin Produce. Gan ddefnyddio\u2019n cronfa Bwyd Dros Ben ag Amcan, llwyddon ni i\u2019w wneud yn garbon-niwtral iddyn nhw gyfrannu dros 30,000kg o flodfresych dros ben fyddai fel arall wedi mynd yn wastraff."}, {"text_idx": "#000005", "text": "Pan mae staff wedi tyfu a meithrin cnwd, does yna ddim byd yn waeth iddyn nhw na gweld bwyd yn mynd yn wastraff. Yn hytrach na\u2019u gadael nhw mewn cae, penderfynon ni y byddai\u2019n syniad da eu cyfrannu i\u2019r fenter wych hon gan FareShare. Mae menter Bwyd Dros ben ag Amcan yn cynnig datrysiad i broblem gwastraff bwyd, gan ein galluogi ni i dalu\u2019n costau medi a llafur am wneud y cyfraniad, fel arall ni fyddai\u2019n ariannol hyfyw i ni wneud."}, {"text_idx": "#000006", "text": "Mae FareShare Cymru yn credu bod bwyd sydd yn fwytadwy bob tro yn well yn cael ei ddefnyddio i fwydo pobl, ac mae Puffin yn cytuno a\u0302\u2019r ethos hwn. Bydd y blodfresych nawr yn cael ei ddosbarthu i bobl fregus yma yng Nghymru a hefyd i\u2019n rhwydwaith cenedlaethol o grwpiau cymunedol ac elusennau."}, {"text_idx": "#000007", "text": "Yn ystod cyfnod mor ansicr i\u2019r byd, dydy\u2019r cyfle i roi bwyd dros ben i elusen erioed wedi bod yn fwy pwysig. Mae\u2019r fenter Bwyd Dros Ben ag Amcan yn hawdd i\u2019w gweinyddu ac mae ti\u0302m FareShare yn bleser cydweithio a\u0302 nhw."}, {"text_idx": "#000008", "text": "Pan mae tua 2m o\u2019r 3.6m tunnell o fwyd sy\u2019n cael ei wastraffu bob blwyddyn yn dal i fod yn fwytadwy, mae FareShare eisiau sicrhau nad yw hi byth yn rhatach taflu bwyd da, maethlon i ffwrdd nag yr ydyw i\u2019w roi i bobl mewn angen."}, {"text_idx": "#000011", "text": "Yn ogystal a\u0302 bod yn dda i bobl, mae lleihau lefelau gwastraff bwyd eich cwmni yn dda i\u2019r blaned. Gyda\u2019r rhodd o dros 32 tunnell o flodfresych dros ben, mae Puffin Produce wedi defnyddio\u2019r gronfa i rwystro bron i 52 tunnell o CO2 rhag cael ei allyru\u2019n ddi-angen, a dros 49 miliwn litr o ddw\u0302r rhag mynd yn wastraff o\u2019r broses dyfu."}, {"text_idx": "#000012", "text": "I drafod bwyd dros ben eich busnes, neu os oes gennych chi gwestiynau, cysylltwch drwy gyfrwng food@fareshare.cymru"}, {"text_idx": "#000014", "text": "Ty\u0302 Matthew \u2013 sut mae bwyd yn uno\u2019r gymuned"}]